ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

«\_\_\_\_\_\_\_» \_\_\_\_\_\_\_\_\_\_\_\_\_ 2019 թվականի N \_\_\_\_-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ****, ՍՈՑԻԱԼԱԿԱՆ ԱՊԱՀՈՎՈՒԹՅԱՆ ԾԱՌԱՅՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

 «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ մասի և 23-րդ հոդվածի 3-րդ մասի համապատասխան` Հայաստանի Հանրապետության կառավարությունը ***որոշում է***.

1. Հայաստանի Հանրապետության 2019 թվականի պետական բյուջեի մասին Հայաստանի Հանրապետության օրենքի N 1 հավելվածում կատարել վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N N 3, 4, 5, 11.1 և 12 հավելվածներում կատարել **փոփոխություններ** ու լրացումներ` համաձայն N N 1, 2, 3 և 4 հավելվածների:
2. Հայաստանի Հանրապետության 2019 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին (բյուջետային ծախսերի տնտեսագիտական դասակարգման «Համակարգչային ծառայություններ» հոդվածով)Սոցիալական ապահովության ծառայությանը 2019 թվականին հատկացնել 6,435.0 հազար դրամ, որից առաջին կիսամյակում՝ 6,435.0 հազար դրամ, ինն ամսում՝ 6,435.0 հազար դրամ՝ Հարկադիր կատարումն ապահովող ծառայության հետ հարկադիր կատարման ենթակա դատական ակտերի (օրինական ուժի մեջ մտած վճիռներ, դատավճիռներ,) հիման վրա կենսաթոշակից կատարվող պահումների վերաբերյալ տեղեկատվության փոխանակությունն ու ստացված տեղեկատվության կիրառությունն ապահովող ենթահամակարգ (ծրագրային ապահովություն) մշակելու, պետական կենսաթոշակային համակարգի տվյալների շտեմարանը («Էլեկտրոնային կենսաթոշակ» տեղեկատվական համակարգը) լրամշակելու (կատարելագործելու) ծառայություններ ձեռք բերելու նպատակով:
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Տ Ե Ղ Ե Կ Ա Ն Ք**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ** «**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ,  ՍՈՑԻԱԼԱԿԱՆ ԱՊԱՀՈՎՈՒԹՅԱՆ ԾԱՌԱՅՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**» **ՈՐՈՇՄԱՆ** **ՆԱԽԱԳԾԻ ՎԵՐԱԲԵՐՅԱԼ**

1. **Իրավական ակտի անհրաժեշտությունը (նպատակը)**

ՀՀ Վարչապետի 04.06.2018թ. N 02/14.10/8795-18 և 04.09.2018թ. N 02/14.10/28938-18 հանձնարարականների համաձայն հանձնարարվել է ՀՀ աշխատանքի և սոցիալական հարցերի նախարարին սահմանված կարգով և ժամկետում (25.09.2018թ.) Վարչապետի աշխատակազմ ներկայացնել «Հայաստանի Հանրապետության 2018 թվականի պետական բյուջեում վերաբաշխում և Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ փոփոխություններ ու լրացումներ կատարելու, Սոցիալական ապահովության ծառայությանը գումար հատկացնելու մասին ՀՀ կառավարության որոշման նախագիծ այսուհետ՝ Նախագիծ:

Հայաստանի Հանրապետության կառավարության 2018-2022 թվականների գործունեության միջոցառումների ծրագրի N 1 Հավելվածի 12-րդ կետի 1-ին և 2-րդ ենթակետերի համաձայն սահմանվել է որոշումների կայացման գործընթացի ավտոմատացում, այլ տեղեկատվական համակար­գերից ինքնաշխատ եղանակով ստացվող և կիրառվող տեղեկա­տվության (տվյալների) շրջա­նա­կի ընդլայնում, կենսաթոշա­կա­յին ապահովության և պետա­կան նպաստների բնագավառ­ների կառավարման համակար­գի արդյունավետության բարելավում միջոցառումը հետևյալ քայլերով՝ իրավական ակտի նախագծի մշակում և ԴԱՀԿ ծառայության հետ տեղեկատվության ինքնաշխատ եղանակով փոխանակման ենթահամակարգի մշակում, որի համար ֆինանսավորման աղբյուր սահմանված է ՀՀ պետական բյուջեի միջոցները՝ 6.520 մլրդ դրամ գումարով (ժամկետ 2018թ. հոկտեմբերի 2-րդ տասնoրյակ):

Ի կատարումն ՀՀ Վարչապետի վերը նշված հանձնարարականների և համաձայն Հայաստանի Հանրապետության կառավարության 2018-2022 թվականների գործունեության միջոցառումների ծրագրի N 1 Հավելվածի 12-րդ կետի 1-ին ենթակետի՝ Ծառայության կողմից մշակվել և շրջանառության մեջ է դրվել Նախագիծը, որն ընդգրկվել է 2018թ. նոյեմբերի 12-ի նիստի օրակարգ (արձանագրություն N 23.20/[489177]-18, կետ 17), սակայն հարցի քննարկումը հետաձգվել է՝ լրացուցիչ քննարկելու համար: Արդյունքում Նախագիծը 2018 թվականին չի ընդունվել, իսկ ՀՀ 2019 թվականի պետական բյուջեով վերոնշյալ աշխատանքների իրականացման համար ֆինանսական միջոցներ չեն նախատեսվել:

Միաժամանակ տեղեկացնում եմ, որ Հարկադիր կատարումն ապահովող ծառայության հետ հարկադիր կատարման ենթակա դատական ակտերի (օրինական ուժի մեջ մտած դատավճիռներ, վճիռներ) հիման վրա կենսաթոշակից կատարվող պահումների վերաբերյալ տեղեկատվության փոխանակությունն ու ստացված տեղեկատվության կիրառությունն ապահովող ենթահամակարգ (ծրագրային ապահովություն) մշակելու, պետական կենսաթոշակային համակարգի տվյալների շտեմարանը («Էլեկտրոնային կենսաթոշակ» տեղեկատվական համակարգը) լրամշակելու (կատարելագործելու) ծառայությունները ձեռք բերելու նպատակով 11.26.2018թ. հայտարարվել էր էլեկտրոնային աճուրդ, «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի կիրառմամբ և 20.12.2018թ. հաղթող մասնակցի հետ կնքվել է պայմանագիր:

Համաձայն ՀՀ վարչապետի 29.01.2019թ.N /02/11.4/2142-2019 հանձնարարականի՝ շրջանառության մեջ է դրվում «Հայաստանի Հանրապետության 2019 թվականի պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու, Սոցիալական ապահովության ծառայությանը գումար հատկացնելու մասին ՀՀ կառավարության որոշման նախագիծը:

1. **Կարգավորման հարաբերությունների ներկա վիճակը և առկա խնդիրները**

 Ներկայումս Սոցիալական ապահովության ծառայության կողմից մատուցվում են սոցիալական ապահովության ծրագրերով նախատեսված մի շարք դրամական վճարների, այդ թվում՝ կենսաթոշակների, ծերության, հաշմանդամության, կերակրողին կորցնելու դեպքում նպաստների, պատվովճարների, պարգևավճարների և կենսաթոշակառուներին վճարվող այլ դրամական վճարների նշանակման և վճարման ծառայություններ:

2017 թվականի հուլիսի 1-ից դատախազի պաշտոն զբաղեցրած անձի կենսաթոշակը, միանվագ դրամական օգնությունը, հուղարկավորության նպաստը, թաղման նպաստը ևս նշանակվում և վճարվում է Ծառայության կողմից: 2018 թվականի հունվարի 1-ից ՀՀ պաշտպանության նախարարության, ՀՀ արդարադատության նախարարության, ՀՀ արտակարգ իրավիճակների նախարարության փրկարար ծառայության, ՀՀ կառավարությանն առընթեր ՀՀ ոստիկանության, ՀՀ կառավարությանն առընթեր ազգային անվտանգության ծառայության համակարգերի զինծառայողներին (նրանց հավասարեցված անձանց) և նրանց ընտանիքների անդամներին կենսաթոշակ և պարգևավճար նշանակելու (վերահաշվարկելու) և վճարման գործառույթի իրականացումը ևս ապահովվում է պետական կենսաթոշակային համակարգի տվյալների շտեմարանի «Էլեկտրոնային կենսաթոշակ» տեղեկատվական համակարգի միջոցով:

Կենսաթոշակների և նպաստների նշանակման ու վճարման՝ քաղաքացիների կենսաթոշակի և նպաստի իրավունքի ձևակերպման, փոփոխման և դադարեցման հետ կապված գործառույթներն իրականացվում են միասնականորեն՝ պետական կենսաթոշակային համակարգի տվյալների շտեմարանի՝ տարբեր, ըստ գործառույթի տեսակի առանձնացված տեղեկատվական ենթահամակարգերի միջոցով:

«Պետական կենսաթոշակների մասին» ՀՀ օրենքի (այսուհետ՝ նաև օրենք) 43-րդ հոդվածի 1-ին մասի 1-ին կետի համաձայն՝ կենսաթոշակից պահումներ կարող են կատարվել նաև օրինական ուժի մեջ մտած դատավճիռների, վճիռների հիման վրա: Օրենքի նույն հոդվածի 3-րդ մասի համաձայն՝ կենսաթոշակից կատարվող պահումների ընդհանուր գումարը չպետք է գերազանցի կենսաթոշակի 30 տոկոսը:

Օրենքի 48-րդ հոդվածի 2-րդ մասի համաձայն՝ պետական կենսաթոշակային համակարգի տվյալների շտեմարանը վարելու, գործատուներին, ֆիզիկական անձանց և պետական մարմիներին ու կազմակերպություններին շտեմարանից տվյալներ տրամադրելու, շտեմարան ներառվող տվյալները փոփոխելու համար առաջարկություններ ներկայացնելու, կենսաթոշակ նշանակելու և վճարելու համար անհրաժեշտ փաստաթղթերի և շտեմարանը ձևավորելու համար անհրաժեշտ տվյալների հավաստիությունն ստուգելու կարգը սահմանում է Կառավարությունը:

«Դատական ակտերի հարկադիր կատարման մասին» ՀՀ օրենքի համաձայն՝ հարկադիր կատարման ենթակա են այդ թվում՝ քաղաքացիական գործերով դատական ակտերը, վարչական դատարանի դատական ակտերը, քրեական գործերով դատարանի դատավճիռները և որոշումները` տուգանքների, գույքի բռնագրավման և գույքային բռնագանձումների մասով:

Նշված օրենքի համաձայն՝ հարկադիր կատարման միջոցներն են, այդ թվում՝ պարտապանի գույքի վրա բռնագանձում տարածելը` արգելանք դնելու և այն իրացնելու միջոցով, պարտապանի աշխատավարձի, կենսաթոշակի, կրթաթոշակի և այլ տեսակի եկամուտների վրա բռնագանձում տարածելը:

Ընդ որում, առկա իրավակարգավորումների համաձայն՝ կատարողական թերթով պահումներ չեն կարող կատարվել հաշմանդամության կենսաթոշակից, կերակրողին կորցնելու դեպքում կենսաթոշակից, ինչպես նաև բռնագանձում չի կարող տարածվել այն դրամական վճարների վրա, որոնք վճարվում են հաշմանդամներին և որպես պետական նպաստ (տվյալ դեպքում՝ «Պետական նպաստների մասին» ՀՀ օրենքով սահմանված պետական նպաստներ):

Ներկայումս սոցիալական ապահովության ծառայության և հարկադիր կատարումն ապահովող ծառայության (այսուհետ՝ հարկադիր կատարման ծառայություն) միջև օրինական ուժի մեջ մտած դատավճիռների և վճիռների հիման վրա կենսաթոշակից կատարվող պահումների վերաբերյալ տեղեկատվությունը փոխանակվում է Հարկադիր կատարման ծառայության կողմից մշակված և 2010 թվականին երկու կառույցների ղեկավարների կողմից հաստատված համատեղ հրամանի (այդ պահին առկա իրավակարգավորումների շրջանակներում գրանցված չի եղել որպես գերատեսչական նորմատիվ իրավական ակտ) շրջանակներում գործող տեղեկատվական համակարգի միջոցով, որը չի հանդիսանում պետական կենսաթոշակային համակարգի տվյալների շտեմարանի առանձին ենթահամակարգ:

Տեղեկատվության փոխանակության գործող մեխանիզմը բարդ է, աշխատատար և իրականացվում է ոչ ինքնաշխատ եղանակով:

Գործող տեղեկատվական համակարգն ըստ էության ապահովում է միայն կատարողական վարույթ հարուցելու որոշման հիման վրա անձի՝ պետական կենսաթոշակային համակարգի տվյալների շտեմարանում որպես կենսաթոշակառու կամ ծերության, հաշմանդամության, կերակրողին կորցնելու դեպքում նպաստառու հաշվառված լինելու կամ չլինելու (կենսաթոշակառու կամ նպաստառու լինելու կամ չլինելու) վերաբերյալ հարկադիր կատարման ծառայության կողմից հարցումներ ուղարկելու, իսկ սոցիալական ապահովության ծառայության կողմից տվյալ հարցմանը պատասխանելու գործընթացի իրականացումը:

 Ընդ որում, վերոնշյալ հարցմանը պատասխանելու համար անհրաժեշտ տվյալները համադրվում են առանձին տիրույթում՝ պետական կենսաթոշակային համակարգի տվյալների շտեմարանի «Էլեկտրոնային կենսաթոշակ» տեղեկատվական ենթահամակարգում առկա տեղեկատվության հետ, ոչ ինքնաշխատ եղանակով:

Այն դեպքում, երբ հարկադիր կատարման ծառայությանը տրամադրված տեղեկատվության հիման վրա հիմնավորվում է անձի (պարտապանի)՝ կենսաթոշակառու լինելու հանգամանքը հարկադիր կատարման ծառայության կողմից կենսաթոշակի վրա բռնագանձում տարածելու վերաբերյալ որոշումները սոցիալական ապահովության ծառայությանը և (կամ) նրա 51 տարածքային բաժիններին են տրամադրվում թղթային տարբերակով՝ փոստով կամ փաստաթղթաշրջանառության գործող համակարգերով:

Այնուհետև՝ սոցիալական ապահովության ծառայության տարածքային բաժինը պետական կենսաթոշակային համակարգի տվյալների շտեմարանի «Էլեկտրոնային կենսաթոշակ» տեղեկատվական ենթահամակարգում, կոնկրետ կենսաթոշակառուի էլեկտրոնային կենսաթոշակի գործում ոչ ինքնաշխատ եղանակով մուտքագրում է կենսաթոշակի վրա բռնագանձում տարածելու վերաբերյալ որոշման՝ ընդամենը բռնագանձման ենթակա գումարի և ամսական պահվող գումարի (թվային կամ տոկոսային արտահայտությամբ) չափի վերաբերայլ տեղեկատվությունը: Ընթացիկ ամսվա կենսաթոշակների վճարման ցուցակներում ներառվում է տվյալ կենսաթոշակառուի կենսաթոշակի և ամսական կտրվածքով բռնագանձման ենթակա գումարների չափերի տարբերությունը:

Սոցիալական ապահովության ծառայության տվյալ տարածքային բաժնի կողմից կենսաթոշակի վրա բռնագանձում տարածելու վերաբերյալ որոշումների ընդհանուր հաշվառումը ևս իրականացվում է ոչ ինքնաշխատ եղանակով, առանձին տիրույթում: Հաշվառման արդյունքում ձևավորված համապատասխան ցանկերը (ամսական ընգրկում է 2000-ից ավելի կենսաթոշակառուից պահվող գումարների վերաբերյալ տեղեկատվություն), յուրաքանչյուր ամսվա կտրվածքով, փաստաթղթաշրջանառության գործող համակարգով, ուղարկվում է սոցիալական ապահովության ծառայություն՝ ֆինանսավորման գործառույթ իրականացնելու համար:

Սոցիալական ապահովության ծառայության ֆինանսական գործառույթներ իրականացնող համապատասխան ստորաբաժանումը տարածքային բաժնի կողմից ստացված տեղեկատվության հիման վրա, ըստ յուրաքանչյուր պահանջատիրոջ, ապահովում է «Client TREASURY» համակարգով համապատասխան գումարների անհատական փոխանցումները:

Ըստ այդմ, անհրաժեշտություն է առաջացել տեղեկատվության փոխանակության և կիրառության համար մշակել տեղեկատվական այնպիսի ենթահամակարգ, որը հնարավորություն կտա վերոնշյալ գործընթացն իրականացնել բացառապես ինքնաշխատ եղանակով: Մասնավորապես՝ գործընթացին առնչվող որոշումները կկայացվեն ինքնաշխատ՝ պետական կենսաթոշակային համակարգի տվյալների շտեմարանի միջոցով և յուրաքանչյուր ամսվա բռնագանձվող (բռնագանձված) գումարների ֆինանսավորման հայտ-պահանջագրերը ևս կձևավորվեն համակարգի միջոցով:

Նկատի ունենալով, որ գործատուների կողմից վճարված գումարների փոխհատուցման մասով մայրության նպաստի (ըստ հարկային մարմնի տեղեկատվության) փոխհատուցվող գումարի չափը ենթակա է նվազեցման շուրջ 280.0 մլն դրամ 2019 թվականի պետական բյուջեով Սոցիալական աջակցություն անաշխատունակության դեպքում ծրագրի Մայրության նպաստ միջոցառմանը նախատեսված ֆինանսական միջոցներից, ըստ այդմ՝ ծրագրային գործիքը ներդնելու համար անհրաժեշտ ֆինանսական գումարը առաջարկվում է ապահովել այդ տնտեսված նվազեցվող միջոցների հաշվին:

1. **Առկա խնդրի առաջարկվող լուծումը**

 Հաշվի առնելով վերոնշյալը՝ առաջարկվում է Հարկադիր կատարումն ապահովող ծառայության հետ հարկադիր կատարման ենթակա դատական ակտերի (օրինական ուժի մեջ մտած դատավճիռներ, վճիռներ) հիման վրա կենսաթոշակից կատարվող պահումների վերաբերյալ տեղեկատվության փոխանակությունն ու ստացված տեղեկատվության կիրառությունն ապահովող ենթահամակարգ (ծրագրային ապահովություն) մշակելու, պետական կենսաթոշակային համակարգի տվյալների շտեմարանը («Էլեկտրոնային կենսաթոշակ» տեղեկատվական համակարգը) լրամշակելու (կատարելագործելու) ծառայությունները ձեռք բերելու նպատակով կատարել վերաբաշխում 2019 թվականի պետական բյուջեով 1082 Սոցիալական աջակցություն անաշխատունակության դեպքում ծրագրի 12002 Մայրության նպաստ միջոցառմանը նախատեսված ֆինանսական միջոցներից:

**4. Կարգավորման առարկան**

Ներկայացվող նախագծով առաջարկվում է ՀՀ պետական բյուջեից հատկացնել համապատասխան միջոցներ:

**5. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կապահովվի Հարկադիր կատարումն ապահովող ծառայության հետ հարկադիր կատարման ենթակա դատական ակտերի (օրինական ուժի մեջ մտած դատավճիռներ, վճիռներ) հիման վրա կենսաթոշակից կատարվող պահումների վերաբերյալ տեղեկատվության փոխանակությունը ու ստացված տեղեկատվության կիրառությունը տեղեկատվական ենթահամակարգի (ծրագրային ապահովություն) միջոցով իրականացնելը, որը հնարավորություն կտա՝

* բարելավել գործընթացի արդյունավետությունը՝ ապահովելով hամապատասխան տեղեկատվության (տվյալների) փոխանակությունը և կիրառությունը ինքնաշխատ եղանակով, ինչպես նաև գործընթացի նկատմամբ ծախսվող ժամանակի և ռեսուրսների խնայողությունը,
* բարելավել ՀՀ պետական բյուջեի ծախսերի հասցեականությունն ու ֆինանսական միջոցների կառավարելիությունը,
* բարելավել քաղաքացիներին մատուցվող ծառայությունների որակը,
* նվազեցնել կոռուպցիոն ռիսկերը՝ նվազագույնի հասցնելով միտումնավոր և պատահական սխալների հավանականությունը:

**ՏԵՂԵԿԱՆՔ**

**«Հայաստանի Հանրապետության 2019 թվականի պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու Սոցիալական ապահովության ծառայությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման առնչությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին**

«Հայաստանի Հանրապետության 2019 թվականի պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու, Սոցիալական ապահովության ծառայությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում էական ավելացումներ կամ նվազեցումներ չեն նախատեսվում:

Հարկադիր կատարումն ապահովող ծառայության հետ հարկադիր կատարման ենթակա դատական ակտերի (օրինական ուժի մեջ մտած դատավճիռներ, վճիռներ) հիման վրա կենսաթոշակից կատարվող պահումների վերաբերյալ տեղեկատվության փոխանակությունն ու ստացված տեղեկատվության կիրառությունն ապահովող ենթահամակարգ (ծրագրային ապահովություն) մշակելու, պետական կենսաթոշակային համակարգի տվյալների շտեմարանը («Էլեկտրոնային կենսաթոշակ» տեղեկատվական համակարգը) լրամշակելու (կատարելագործելու) աշխատանքները նախատեսվում է ֆինանսավորել Սոցիալական ապահովության ծառայությանը ՀՀ պետական բյուջեով հատկացված միջոցների շրջանակներում իրականացվող ծրագրերի գծով առաջացած խնայողությունների հաշվին։

**ՏԵՂԵԿԱՆՔ**

**«Հայաստանի Հանրապետության 2019 թվականի պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու, Սոցիալական ապահովության ծառայությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ կատարելու անհրաժեշտության բացակայության մասին**

«Հայաստանի Հանրապետության 2019 թվականի պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու, Սոցիալական ապահովության ծառայությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման դեպքում այլ իրավական ակտերում փոփոխություններ կատարելու անհրաժեշտության չկա:

**Հաշվարկ-հիմնավորում**

**Հարկադիր կատարումն ապահովող ծառայության հետ հարկադիր կատարման ենթակա դատական ակտերի (օրինական ուժի մեջ մտած դատավճիռներ, վճիռներ) հիման վրա կենսաթոշակից կատարվող պահումների վերաբերյալ տեղեկատվության փոխանակությունն ու ստացված տեղեկատվության կիրառությունն ապահովող ենթահամակարգ (ծրագրային ապահովություն) մշակելու, պետական կենսաթոշակային համակարգի տվյալների շտեմարանը («Էլեկտրոնային կենսաթոշակ» տեղեկատվական համակարգը) լրամշակելու աշխատանքների**

հազ. դրամ

| **Հ/Հ** | **Ն­կա­րագ­րու­թյուն** | **Քա­նակ** | **Ար­ժեք** | **Ըն­դա­մե­նը** | **Մարդ / ամիս**  | **Ընդամենը աշխատավարձ** |
| --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** |
| **1.** | Ծրագրային միջոցի մշակում առցանց ռեժիմով ԴԱՀԿ-ի տեսուչների ՍԱԾ հարցում կատարելու համար | 1 | 2,250.0 | 2,250.0 | 4 | 2.200.0 |
| **2.** | Ծրագրային միջոցի մշակում ՍԱԾ-ում հարցումը հաշվառելու և պատասխան վերադարձնելու համար | 1 | 250.0 | 250.0 | 1 | 250.0 |
| **3.** | Ծրագրայն միջոցի մշակում ԴԱՀԿ-կողմից ՍԱԾ-ի հատկատցված տիրույթում պահում սկսելու՝ վարչական վարույթի 4հաշվառման համար | 1 | 1,200.0 | 1,200.0 | 2 | 1100.0 |
| **4.** | Ծրագրային գործիքի մշակում ըստ ԴԱՀԿ-ի հաշվառված գործառույթների պահումներ կատարելու և դրանք ԴԱՀԿ-ի վարչական վարույթում հաշվառելու համար | 1 | 2,000.0 | 2,000.0 | 4 | 2000.0 |
| **5.** | Ծրագրային գործիքի մշակում յուրաքանչյուր ամսվա պահումների ցուցակի էլեկտրոնային ֆայլի ստացման, դրա ֆինանսական ապահովման (կարգագիր, վճարում) կազմակերպման համար (պահումները ԴԱՀԿ փոխանցելու համար)  | 1 | 800.0 | 800.0 | 2 | 800.0 |
| **ԸՆԴԱՄԵՆԸ** |  | **6,500.0** | **6,500.0** |  | **6.350.0** |
| **ՇԱՀՈՒՅԹ** |  |  |  |  | **150.0** |
| **ԸՆԴԱՄԵՆԸ** |  |  |  |  | **6.500,0** |

Միաժամանակ տեղեկացվում է, որ 11.26.2018թ. էլեկտրոնային աճուրդ իրականացնելու արդյունքում հաղթող մասնակցը, որի հետ 20.12.2018թ. կնքվել է համապատասխան ծառայությունների վճարովի մատուցման պայմանագիր Ծածկագիր ՍԱԾ ԷԱՃ ԾՁԲ-18/1 , վերոնշյալ ծառայությունները մատուցելու է 6,435.0 հազար դրամով: